《偈十三首》
宋代·释法泰

一雁度长空，影落寒江水。
水无沉影心，雁无遗踪意。
踪影两相忘，凭何为的旨。
篱边金菊黄，江上芙蓉翠。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。